Gidsken Jakobsen

Gidsken Nilsine Jakobsen (født 1. august 1908 på Fagernes i Narvik, død 13. juni 1990 på Fagernes) var en norsk flypioner og forretningskvinne. 

Gidsken Jakobsen tok flysertifikat ved Aeromaterials flyveskole i Stockholm i 1929. Jakobsen var en av de første nordmenn som forsøkte å gjøre norsk luftfart kommersiell, og i 1932 etablerte hun eget flyselskap. Jakobsen var den første kvinnelige leder av et flyselskap i Skandinavia. Selskapet hennes drev taxiflying i Nord-Norge og på Vestlandet. Da hun registrerte sitt første fly i Oslo i 1929, ble hun den første som fløy fra Nord-Norge til Oslo om vinteren. Jakobsen var også initiativtaker til flyfrakt av fisk fra Nord-Norge. Hun regnes som en av våre største personligheter innen norsk luftfart og var en kvinne som trosset både kjønnsrollemønstre og geografiske barrierer. Jakobsen var den andre norske kvinne som tok flysertifikat. Da var hun 20 år og ble rangert som nummer 1 av de 10 som gjennomførte utdannelsen.

Hennes fly, en VL Sääski kalt «Måsen» er gjenskapt som en kopi og finnes i Norsk Luftfartsmuseums samlinger. Jakobsen fikk i 2014 oppkalt en park etter seg på hennes hjemsted, Fagernes i Narvik.

Litteratur 
 Seilas i storm –  et portrett av Gidsken Jakobsen av Olav Gynnild ISBN 9788281040571

Referanser

Eksterne lenker 
 Mer om Gidsken
 Glemte helter – Gidsken Jakobsen og «Måsen» Program sendt på NRK (tilgjengelig til 19. mai 2013).

Luftfartspionerer
Norske flyvere
Personer fra Narvik kommune